9 Paulo o ile a gakolola balebedi ba kwa Efeso gore ba tlhomilwe ke Modimo ka moya o o boitshepo. O ile a re: “Itlhokomeleng lo bo lo tlhokomele letsomane lotlhe, le moya o o boitshepo o lo tlhomileng balebedi mo go lone, gore lo dise phuthego ya Modimo, e a neng a e reka ka madi a Morwawe.” (Ditiro 20:28) Balebedi bao ba Bakeresete ba ne ba tshwanetse go tswelela pele ba gogwa ke moya o o boitshepo fa ba ntse ba dira ditiro tsa bone tsa go nna badisa ba letsomane la Modimo. Fa monna yo o tlhomilweng a sa tlhole a dira dilo go ya ka melao ya Modimo, fa go ntse go ya moya o o boitshepo o tla kaela dilo gore a tlosiwe mo maemong ao. 16 Fa o ka araba o akantse kafa naga eo e ntseng e le ka teng mo metlheng ya bosheng, o ka nna wa akanya ka naga e e omeletseng, dikaka tse di tletseng mafika le mogote o o babolang. Le fa go ntse jalo, go na le lebaka la go swetsa ka gore kgaolo eo yotlhe e ne e sa nna jalo mo metlheng ya Baebele. Mo lokwalopakeng lwa Scientific American, moitse wa metsi le mmu e bong Dr. Walter C. Lowdermilk o ne a tlhalosa gore lefatshe leo le “sentswe ke go sa tlhokomelwe sentle ka diketekete tsa dingwaga.” O ne a kwala jaana: “‘Sekaka’ se se neng sa emisetsa lefatshe le pele le neng le ungwa sentle se dirilwe ke motho, ga se sa tlholego.” Tota e bile, dipatlisiso tsa gagwe di ne tsa bontsha gore “lefatshe leno e kile ya bo e le paradaise ya mafulo.” Go a bonala gore “paradaise ya mafulo” e sentswe ke batho ba ba neng ba sa e tlhokomele. *